Joana Arc-ekoa

Joana Arc-ekoa, frantsesez  —// ahoskatua— (Domrémy, Bar, 1412 aldean - Rouen, ), Orleansko dontzeila —frantsesez — ezizenez ere ezaguna, Frantziako heroi nazionala eta Eliza Katolikoaren santua da. Laborari etxe batean jaio zen; eta, Jainkoaren mezulari gisa, garaipenera eraman zuen Frantziako armada, ingeles osteen aurka, Ehun Urteko Gerran.

Bizitza 
Tradizioak dioenez, Mikel goiaingeruaren, Santa Katalinaren eta Santa Margaritaren ahotsei jarraituz, 17 urte besterik ez zuela, Karlos VII.a Frantziakoa konbentzitu zuen ingelesak kanporatzeko gai zela, eta Karlosek bere armadaren buruzagitza eman zion Orléansko setioan. Frantses osteen gidari, ingelesak menderatu zituen Orléansen (1429ko maiatzean), Patayko guduan eta beste hainbat borrokatan; ondoren, errege koroatu zuen Karlos VII.a Reims hirian.

1430eko maiatzaren 23an, Compiègnen, borgoinarren alderdiak —ingelesen aliatua zen frantses nobleen talde batek— preso hartu zuen, eta ingelesen esku utzi. Ingelesen aldeko Pierre Cauchon gotzainak epaiketara eraman zuen, hainbat akusazio eginda. Cauchonek Arc-ekoa errudun zela epaitu zuen, eta bizirik erre zuten hurrengo urtean Rouenen, 1431ko maiatzaren 30ean.

XV. mendean berean onartu zuen Eliza Katolikoak Joana Arc-ekoaren zuzentasuna, eta santu egin zuen Benedikto XV.a aita santuak 1920an; maiatzaren bigarren igandea du bere eguna. Joana Arc-ekoa benetan bizi izan zela zalantzarik gabekoa den arren, eztabaida ugari piztu da haren ibilaldiei buruzko kontakizunen inguruan, ea egiazkoak diren ala ez. Frantses izatearen sinbolo nagusietako bat da gaur egun.

Erreferentziak

Kanpo estekak 

Mistikoak
Santu katolikoak
Frantziako militarrak
Vosgestarrak
Ehun Urteko Gerrako militarrak
Exekutatutako frantziar emakumeak
Profetak kristautasunean
Emakume santuak
Sutan erreak